
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«12» мая 2026 г.
	       № 53
	                   г. Масква



Аб устанаўленні ставак увазных мытных пошлін 
Адзінага мытнага тарыфу Еўразійскага эканамічнага саюза 
ў дачыненні да асобных відаў лямпаў святлодыёдных (LED)
У адпаведнасці з артыкуламі 42 і 45 Дагавора аб Еўразійскім эканамічным саюзе ад 29 мая 2014 года і пунктам 16 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года) Калегія Еўразійскай эканамічнай камісіі вырашыла:
1. Устанавіць стаўкі ўвазных мытных пошлін Адзінага мытнага тарыфу Еўразійскага эканамічнага саюза, зацверджанага Рашэннем Савета Еўразійскай эканамічнай камісіі ад 14 верасня 2021 г. № 80, у дачыненні да асобных відаў лямпаў святлодыёдных (LED), якія класіфікуюцца кодамі 8539 52 000 2, 8539 52 000 3 і 8539 52 000 9 ТН ЗЭД ЕАЭС, у памеры 5 працэнтаў ад мытнага кошту з даты ўступлення ў сілу гэтага Рашэння па 31 снежня 2030 г. уключна.
2. Унесці ў Адзіны мытны тарыф Еўразійскага эканамічнага саюза, зацверджаны Рашэннем Савета Еўразійскай эканамічнай камісіі ад 14 верасня 2021 г. № 80, наступныя змяненні:
а) у пазіцыі з кодам 8539 52 000 1 ТН ЗЭД ЕАЭС спасылку на заўвагу да Адзінага мытнага тарыфу Еўразійскага эканамічнага саюза «28С)» выключыць;
б) у пазіцыях з кодамі 8539 52 000 2 і 8539 52 000 3 ТН ЗЭД ЕАЭС спасылку на заўвагу да Адзінага мытнага тарыфу Еўразійскага эканамічнага саюза «28С)» замяніць спасылкай «119С)»;
в) пазіцыю з кодам 8539 52 000 9 ТН ЗЭД ЕАЭС у графе чацвёртай дапоўніць спасылкай на заўвагу «119С)»;
г) у заўвагах да Адзінага мытнага тарыфу Еўразійскага эканамічнага саюза:
заўвагу 28С прызнаць страціўшай сілу;
дапоўніць заўвагай 119С наступнага зместу:
«119С) Стаўка ўвазной мытнай пошліны ў памеры 5 % ад мытнага кошту прымяняецца з даты ўступлення ў сілу Рашэння Калегіі Еўразійскай эканамічнай камісіі ад 12 мая 2026 г. № 53 па 31.12.2030 уключна.».
3. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання, але не раней за дату ўступлення ў сілу рашэння Савета Еўразійскай эканамічнай камісіі аб унясенні змяненняў у пералік тавараў, у дачыненні да якіх Рэспублікай Казахстан у адпаведнасці з абавязацельствамі, прынятымі ў якасці ўмовы далучэння да Сусветнай гандлёвай арганізацыі, прымяняюцца стаўкі ўвазных мытных пошлін, больш нізкія ў параўнанні са стаўкамі пошлін Адзінага мытнага тарыфу Еўразійскага эканамічнага саюза, і памераў такіх ставак пошлін у дачыненні да асобных відаў лямпаў святлодыёдных (LED).

